钦定古今图书集成/明伦汇编/官常典/第794卷 > 韩铎
## 钦定古今图书集成/明伦汇编/官常典/第794卷 > 韩铎

按《金史韩企先传》：铎字振女，企先次子也。皇统末，以
大臣子授武义将军。熙宗闻其有儒学，赐进士第，除
宣徽判官，再迁刑部员外郎。海陵遣中使谕之曰：“郎
官，高选也。汝勋贤之子，行已莅官，能世其家，故以命
汝。苟能夙夜在公，当不次擢用，虽公相可到。”铎感奋，
狱或有疑，据经义谳。海陵伐宋，改兵部员外郎。大定
初，迁本部郎中，累官河州防御使。求养亲，解去。召为
左谏议大夫，迁中都路都转运使。顷之，上谓宰相曰：
“韩铎年高，不任繁剧，且其母老矣，可与之便郡。”于是
改顺天军节度使，卒。